Olle Mirme

Olle Mirme (sündinud 26. augustil 1973 Tallinnas) on eesti ajakirjanik ja stsenarist. 

1998. aastal lõpetas ta Tallinna Pedagoogikaülikooli telerežii erialal, diplomitööks 23-minutine telelühifilm "Lilled Liale" tema enda stsenaariumi järgi. 

Mirme on avaldanud filmiarvustusi Pühapäevalehes ja Sõnumilehes ning teinud Eesti Televisioonis telesaateid (vabakutselise režissöörina) ja Eesti Raadios filmisaateid. 

Aastatel 2001–2018 oli Mirme Kanal 2 programmidirektorOlle Mirme hakkas direktoriks, SLÕhtuleht, 1. august 2001. Tema juhtimisel tõusis Kanal 2 Eesti vaadatuimaks telekanaliks. 

2018. aastast töötab Mirme produktsioonifirmas Nafta, kus on osalenud filmide "O2" ja "Apteeker Melchior" stsenaariumi loomisel. 

Alates 3. märtsist 2025 on Mirme TV3 Grupp Eesti programmidirektor. 

Publikatsioone
 "Päevavalgus" ehk Mait Laasi enesepilastus, Teater. Muusika. Kino. Teater. 1999, nr 7, lk 68-69
 Kolm kassikukutajat kassettfilmis "Kass kukub käppadele", Teater. Muusika. Kino. 2000, nr 4, 89-92

Viited

Välislingid

Kategooria:Sündinud 1973